Siri Derkert
Store norske leksikon,Kunst og estetikk,Bildende kunst,Kunsthistorie,Ekspresjonisme og fauvisme
Siri Derkert var en svensk maler, grafiker og billedhugger. Hun var elev ved Konstakademien i Stockholm i 1912–1913 før hun oppholdt seg i Paris og Italia fra 1913 til 1916. Der oppdaget hun Picasso og ble etter hvert også inspirert av fauvismen. Fra et kubistisk preget ungdomsmaleri utviklet hennes kunst seg mot en mer eller mindre formoppløsende og abstraherende, sjelelig betont ekspresjonisme. Hun malte hovedsakelig figurer, men også interiører.
Mot slutten av sin lange karriere utførte Derkert flere dekorasjonsarbeider til Tunnelbanan i Stockholm (1965), hvor hun tegnet og risset figurer og tekster i betong. Hun utførte også Sverigeväggen på Sverigehuset i Stockholm (1967–1969) samt utkast til billedvev.Derkert var politisk engasjert, og hennes offentlige verk kretset rundt temaer somfred og nedrustning, kvinnens frigjøring og miljøvern. Les mer i Store norske leksikon Kunst i Sverige